मध्य प्रदेशात राजकारण चांगलंच तापलं आहे.

भाजप मुख्यालयात सुरू असलेल्या या बैठकीला पंतप्रधान नरेंद्र मोदी आणि केंद्रीय गृहमंत्री अमित शहा उपस्थित आहेत. 

6.30: काँग्रेसच्या 19 आमदारांचे राजीनामे विधानसभा अध्यक्षांकडे 

मध्य प्रदेश विधानसभेचे विरोधी पक्ष नेते गोपाल भार्गव, नरोत्तम मिश्रा यांच्यासह भाजपचे अन्य नेते काँग्रेसच्या 19 आमदारांचे राजीनामे सादर करण्यासाठी विधानसभा अध्यक्ष एन.पी. प्रजापती यांच्या निवासस्थानी पोहोचले. 

आमच्याकडे 19 आमदारांच्या राजीनाम्याची मूळ प्रत असल्याचं भाजप नेते भूपेंद्र सिंह यांनी सांगितलं. विधानसभा अध्यक्षांना हे राजीनामे सुपुर्द करणार असल्याचं त्यांनी स्पष्ट केलं. 

रात्रीपर्यंत राजीनाम्यांची संख्या 30 पर्यंत जाण्याची शक्यता असल्याचंही त्यांनी सांगितलं. 

ज्योतिरादित्य शिंदे

विद्यमान मुख्यमंत्री कमलनाथ यांनी राजीनामा द्यायला हवा आणि विश्वासदर्शक ठरावाला सामोरं जायला हवं अशी मागणी त्यांनी केली. 

काँग्रेसच्या 19 आमदारांच्या राजीनाम्यावर विधानसभेच्या घटनात्मक प्रक्रियेनुसार कार्यवाही केली जाईल असं विधानसभा अध्यक्ष प्रजापती यांनी सांगितलं.

5.08: बाबांनी घ... आणखी 4000 वर्णांसाठी लेख सुरू ठेवा:
ेतलेल्या भूमिकेचा अभिमान- आर्यमन शिंदे 

"बाबांनी घेतलेल्या ठाम भूमिकेचा मला अभिमान आहे. परंपरा असलेल्या पक्षातून बाजूला होण्यासाठी धैर्य लागतं. आमचं कुटुंब सत्तेचं भुकेलेलं नाही याचा इतिहास साक्षी आहे. जनतेला दिलेल्या वचनाप्रमाणे देशात आणि मध्य प्रदेशात सकारात्मक बदल घडवण्यासाठी आम्ही कटिबद्ध आहोत", असं ज्योतिरादित्य शिंदे यांचे पुत्र आर्यमन यांनी ट्वीट केलं आहे.   

4. 06 : राजीनामा देणाऱ्या आमदारांची संख्या 21 

भोपाळमधील बीबीसीचे सहयोगी पत्रकार शुरैह नियाजी यांनी सांगितलं, की दोन आमदारांनी राजीनामा दिल्यानंतर पक्ष सोडणाऱ्या आमदारांची एकूण संख्या 21 झाली आहे. ऐदल सिंह कन्साना आणि बिसाहूलाल सिंह यांनी राजीनामा दिला आहे. 

शुरैह यांनी दिलेल्या माहितीनुसार आतापर्यंत केवळ शिंदे यांच्या जवळचेच मानले जाणारे आमदार राजीनामा देत असल्याचं सांगितलं जात होतं. मात्र बिसाहूलाल सिंह हे दिग्विजय सिंह यांच्या जवळचे मानले जातात. 

3.37 : मंत्रिपदावरुन 6 जणांना हटविण्याची शिफारस

मध्य प्रदेशचे मुख्यमंत्री कमल नाथ यांनी राज्यपालांना चिठ्ठी लिहून 6 जणांना मंत्रिपदावरून हटविण्याची शिफारस केली आहे. 

या पत्रात इमरती देवी, तुलसी सिलावट, गोविंद सिंह राजपूत, महेंद्र सिंह सिसोदिया, प्रद्युमन सिंह तोमर आणि डॉक्टर प्रभुराम चौधरी यांच्या नावाचा उल्लेख आहे. 

2.46- मध्य प्रदेशातील काँग्रेसच्या 19 बंडखोर आमदारांनी कर्नाटकच्या पोलीस महासंचालकांना पत्र लिहून सुरक्षा पुरवण्याची मागणी केलीय. हे आमदार सध्या कर्नाटकातील बंगळुरूत आहेत.

"आम्ही स्वत:हून काही महत्त्वाच्या कामासाठी कर्नाटकात आलोय. त्यामुळं आम्हाला बंगळुरू आणि आजूबाजूच्या परिसरात जाण्यासाठी सुरक्षा पुरवावी," अशी मागणी या आमदारांनी पत्रातून केलीय.

मध्य प्रदेशातील या 19 आमदारांनी 6 विद्यमान मंत्र्यांचाही समावेश आहे. ज्योतिरादित्य शिंदे यांनी काँग्रेसचा राजीनामा दिल्यानंतर या आमदारांनीही राजीनामा दिलाय, अशी माहिती ANI नं दिलीय.  

12.46- शिंदे यांना पक्षाने अनेक वरिष्ठ पदावर काम करण्याची संधी देऊन त्यांचा सन्मान राखला. कदाचित त्यांना मंत्रिपदाची लालूच पंतप्रधान मोदी यांनी दाखवली असेल. त्यांचं कुटुंब भाजपशी अनेक दशकं संबंधित आहे हे आम्हाला माहिती आहे. पण त्यांनी पक्ष सोडणं हा मोठा धक्का आहे.

12.29- पक्षविरोधी कारवायांमध्ये सहभागी झाल्याबद्दल ज्योतिरादित्य शिंदे यांना पक्षातून तात्काळ...